armvectores/hy_wikipedia_2023 huggingface dataset:
Նադեժդա Պետրովիչ

Նադեժդա Պետրովիչ (սերբ.՝ Nadežda Petrović հոկտեմբերի 12, 1873(1873-10-12), Չաչակ, Սերբիայի իշխանություն - ապրիլի 3, 1915(1915-04-03), Վալևո, Սերբիայի թագավորություն), սերբ նկարչուհի։


== Կենսագրություն ==
Ծնվել է 1873 թվականին Չաչակում, արվեստին կապված մարդկանց ընտանիքում։ 1884 թվականին ընտանիքը տեղափոխվել է Բելգրադ, որտեղ Նադեժդան ավարտել է կանանց բարձրագույն ուսումնարանը և դարձել նկարիչ Ջորջե Կրստիչի աշակերտը։ 1898 թվականին գեղանկարչություն է սովորել Մյունխենում` սկզբում Անտոն Աժբեի, ապա Յուլիա Էկստերի մոտ։ 1900 թվականին Բելգրադում կայացել է անհատական առաջին ցուցահանդեսը։ 1903-1910 թվականներին Պետրովիչը աշխատել է Սերբիայում, մասնակցել հարավսլավական բազմաթիվ ցուցահանդեսների, անհատական երկրորդ ցուցահանդեսը կազմակերպել Լյուբլյանայում (1910)։ 1910-1912 թվականներին մասնակցել է հարավսլավական նկարիչների` Հռոմում և Փարիզում կայացած ցուցահանդեսներին։ 1912 թվականին բացել է գեղանկարչության իր դպրոցը Բելգրադում։ Նույն թվականին Նադեժդան դարձել է գթության քույր և մասնակցել Բալկանյան, ապա՝ Առաջին համաշխարհային պատերազմներին։ 1915 թվականին ռազմաճակատում վարակվել է տիֆով և մահացել Վալևոյում։


== Ստեղծագործություն ==

Պետրովիչի ստեղծագործությունը նշանակալից տեղ ունի սերբական նկարչության մեջ։ Նա սերբական նկարչության մեջ հաստատեց իր ժամանակի եվրոպական նկարչության զարգացման միտումները։ Գործունեության 15 տարիների ընթացքում նկարչուհին ռեալիզմից անցում կատարեց իմպրեսիոնիզմին, ապա ֆովիզմին։ Պետրովիչը օգտագործել է վառ, դինամիկ գույներ. նրա շատ աշխատանքներում աչքի են ընկնում վառ կարմիր և կանաչ գույները։ Նրա արվեստին բնորոշ են լայն և ուժեղ վրձնահարվածները։

Պետրովիչը նկարել է դիմանկարներ և բնանկարներ` ամենից հաճախ պատկերելով սերբական բնանկարներ և սերբ կերպարներ։ Նկարչուհու ստեղծագործությունը ընդունված է բաժանել չորս շրջանների.

Մյունխենյան շրջան (1898-1903), երբ նկարչուհին սովորում էր Աժբեի, ապա Էկստերի մոտ։
Սերբական շրջան (1903-1910)
Փարիզյան շրջան (1910-1912)
Ռազմական շրջան (1912-1915)Բնանկարներում Պետրովիչը պատկերել է և' առանձին դրվագներ, և' համայնապատկերներ։ Առաջին տեսակի օրինակ է «Չորացած ծառը» (1902), երկրորդի օրինակ են «Տեսարան Ռեսնիկում» (1904) և «Վայրի քաջվարդերի դաշտը» (1913) կտավները։ Համայնապատկերային կտավներում նկարչուհին փորձել է տարածությունը ներկայացնել կտավի լայնությամբ։


== Պատկերասրահ ==

		
		
		
		
		
		
		
		
		
		
		


== Ծանոթագրություններ ==


== Աղբյուրներ ==
Լ. Ալյոշինա (2006)։ «Պետրովիչ»։ Եվրոպական արվեստ։ Գեղանկարչություն, ճարտարապետություն, գրաֆիկա։ Հանրագիտարան։ Վերցված է 2012-2-2 
Կենսագրությունը սերբերենով Archived 2012-03-11 at the Wayback Machine.
Կումովո (գյուղ, Ռազդոլնոյեի շրջան)

Անվան այլ կիրառումների համար տե՛ս՝ Կումովո (այլ կիրառումներ)Կումովո (ուկրաիներեն՝ Кумове, Ղրիմի թաթարերեն՝ Qızılbay), գյուղ Ուկրաինայի Ղրիմի Ինքնավար Հանրապետության Ռազդոլնոյեի շրջանում։ Բնակավայրը նախկինում նաև անվանվել է Ստարիյ Կիզիլ-Բայ։
2001 թվականի տվյալներով Կումովո գյուղում բնակվում էր 1 108 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նովոգուրովկա

Նովոգուրովկա (ռուս.՝ Новогуровка, բաշկիրերեն՝ Яңы Гуровка), գյուղ Ռուսաստանի Բաշկորտոստան հանրապետության Աուրգազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 94 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կոմոն (Արյեժի գավառ)

Անվան այլ կիրառումների համար տե՛ս՝ Կոմոն (այլ կիրառումներ)Կոմոն (ֆր.՝ Caumont), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Սեն Լիզե կանտոնի կազմի մեջ։ Հանդիսանում է Սեն Ժիրոն շրջանը։
Համայնքի INSEE կոդ՝ 09086։


== Բնակչություն ==
Համայնքի բնակչությունը 2008 թվականին կազմում էր 309 մարդ։


== Տնտեսություն ==
2007 թվականի տվյալներով 212 աշխատունակ տարիքի մարդկանցից (15-64 տարեկան) 153-ը տնտեսապես ակտիվ էին, 59-ը անգործունակ (ակտիվության ցուցանիշը 72,2 %, 1999 թվականին եղել է՝ 68,0 %)։ 153 աշխատունակ բնակիչներից 143-ը աշխատում էին (76 տղամարդ և 67 կին), անաշխատանք էին 10-ը (4 տղամարդ և 6 կին)։ 59 անգործունակ մարդկանցից 11-ը աշակերտներ կամ ուսանողներ են, 23-ը թոշակառու, 25-ը անաշխատունակ էին այլ պատճառներով։


== Տեսարժան վայրեր ==
Դղյակ
Սուրբ Բարդուղիմեոս եկեղեցի
Սեն Մարտեն եկեղեցու ավերակներ


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Կոմոն» (ֆրանսերեն)։ Արխիվացված օրիգինալից 2012-05-18-ին։ Վերցված է 2012-2-15 
«Կոմոն» (ֆրանսերեն)։ cassini.ehess.fr։ Արխիվացված է օրիգինալից 2013-02-03-ին։ Վերցված է 2013-01-26
Լոռու արտեզյան ավազան

Լոռու արտեզյան ավազան, ընդգրկում է Լոռու միջլեռնային գոգավորությունը՝ եզրավորված Ջավախքի, Բազումի ու Վիրահայոց լեռնաշղթաներով, արևելքում՝ Դեբեդի կիրճով։ Գոգավորության հատակը լցված է պլիոցեն-անթրոպոգենի բազմաշերտ լավաներով ու 400-500 մ հաստության գետային, լճագետային ու ջրասառցադաշտային նստվածքներով՝ հագեցած ստորերկրյա ջրերով։


== Սնուցում ==
Լոռու արտեզյան ավազանը սնվում է մթնոլորտային տեղումներից ու շրջակա լեռնաշղթաների ընդերքի ստորերկրյա ջրհոսքերից։ Ավազանում առանձնացվում են վերին՝ գրունտային ու ճնշումագրունտային, և ստորին՝ ճնշումային ջրերի հորիզոնները։ Վերին հորիզոնի հաստությունը 4-49 մ է, ջրերի մակարդակի խորությունը՝ 0, 2-7, 2 մ։ Դրանք երկրի մակերևույթ են դուրս գալիս աղբյուրների խմբերով։ Առավել ջրառատ աղբյուրախմբերի (Նովոսելցովոյի, Գետավանի) գումարային ջրաքանակը 1546 լ/վ է, որի մեծ մասն օգտագործվում է Լոռու մարզի ջրամատակարարման համար։ Ստորին հորիզոնը 3-4 ջրակալած միջակայքերով տեղադրված է լավային ստվարաշերտերում։ Հորիզոնի արդյունավետ հաստությունը 11-173 մ է, ջրապարունակ հորիզոնի առաստաղը՝ 2, 2-158 մ³-ներում, ջրերի մակարդակը՝ բացասական։ Առանձին տեղերում հորատանցքերը շատրվանում են 2-3 մ բարձրությամբ՝ մինչև 50 լ/վ։ Ճնշումային հորիզոնի ջրերը թույլ հանքայնացած են (0, 14-0, 75 գ/լ), փափուկ, սառն ու բարձրորակ։
(7226) Կրիլ

(7226) Կրիլ (անգլ.՝ Kryl), աստերոիդ աստերոիդների գոտու արտաքին մասում։ Հայտնաբերվել է 1984 թվականի օգոստոսի 21-ին Անտոնին Մրկոսի կողմից Կլետում։
Միջին հեռավորությունը Արեգակից կազմում է 3,221527 ա. մ., առավելագույնը մոտենում է 2,676 ա. մ. հեռավորության վրա և հեռանում 3,7671 ա. մ.։ Արեգակի շուրջ մեկ ամբողջական պտույտ է կատարում 2111,99 երկրային օրվա ընթացքում, իր ուղեծրով շարժվելով միջինում 0,170456 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,42° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7226) Կրիլ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ձկնկիթ

Ձկնկիթ կամ խավիար, ծովամթերք՝ պատրաստված ձկան վերամշակաված և չբեղնավորված ձվից (ձկնկիթ)։ Շատ ձկնատեսակների ձկնկիթը բացառիկ նուրբ համով և սննդարար մթերք է, քանի որ իր մեջ պարունակում է լիարժեք սպիտակուցներ, ճարպեր, հանքային նյութեր, A, D, B և PP խմբի վիտամիններ և բուրավետ նյութեր։ Հատկապես բարձր է գնահատվում թառափի և սաղմոնի ձկնկիթը։ Թառափի ձկնկիթի կազմը միջին տվյալներով հետևյալն է. 52-56% ջուր, 26-28% սպիտակուցներ, 14-18% ճարպեր։ Սաղմոնի պարագայում վերոնշյալ սննդանյութերը համապատասխանաբար կազմում են 55-60, 26-29 և 11-15%։


== Տեսակներն ըստ պատրաստման տեխնոլոգիաների ==
Որքան բաց է ձկնկիթի գույնը, այնքան այն համարվում է հասուն և բարձրորակ։ Տարբերում են հատիկավոր, մամլած և թաղանթով ձկնկիթներ։

Հատիկավոր ձկնկիթը 1-3 րոպե պահում են աղաջրում, որից հետո հանում և լցնում են տարաները
Մամլած ձկնկիթն ստանում են մանր սևրյուգայից կամ թառափազգիների այլ ձկներից։ Թաղանթից անջատված ձկնկիթը 1,5-ից 2 րոպե պահում են, նախօրոք եռացրած և մինչև 38-45 °C պաղեցրած աղաջրում, որի խտություն պիտի կազմի 1,19-1,20։ Դրանից հետո ձկնկիթը լցնում են պարկերը և ենթարկում մամլման՝ աղաջուրը հեռացնելու նպատակով։ Քամած ձկնկիթը լցնում են կամ կաղնու տակառները, կամ էլ էլ մետաղյա և ապակե ամանները՝ դրանք հերմետիկ փակելով։
Թաղանթով ձկնկիթը պատրաստում են գերհասունացած և չհասունացած, ինչպես նաև հալեցրած ձկից անջատած թաղանթից։ Գաստրոնոմիական արժեքով այն զիջում է հատիկավոր և մամլած ձկնկիթներին։


== Թառափի և սաղմոնի ձկնկիթ ==


=== Թառափի ձկնկիթ ===
Թառափի ձկնկիթը բաց մոխրագույնից մինչև մուգ մոխրագույն է, գրեթե սև, ուստի ժողովուրդն այն հաճախ անվանում է սև խավիար։


=== Սաղմոնի ձկնկիթ ===
Սաղմոնի ձկնկիթը հաճախ անվանում են նաև կետի կամ կարմիր խավիար։ Համային հատկություններով տարբերվում են հատկապես կետի և սապատաձկան ձկնկիթները։ Սաղմոնազգիների մնացած ձկների ձկնկիթն ունի արտահայտված դառնություն և թույլ բուրմունք։ Սաղմոնի ձկնկիթի 98-99%-ը վերամշակում են հատիկի ձևով, որը 6-18 րոպե պահում են եռացրած և մինչև 10 °C պաղեցրած աղաջրում։ Այնուհետև, ձկնկիթին ավելացնում են որևէ հակասեպտիկ նյութ (ուրոտրոպինի և սորբինաթթվի խառնուրդ), ապա բուսական յուղի ու գլիցերինի խառնուրդ։


== Արհեստական ձկնկիթ ==
Արհեստական ձկնկիթը ստացվում է կազեինից և դոնդողանյութից (ժելատին), ավելացնելով վիտամիններ, ձկան յուղ, աղ, բուսական յուղ, բուրումնավետ և համեմունքային նյութեր։ Ձևավորված ձկնկիթները մշակում են կանաչ թեյի դաբաղանյութերով և համապատասխան ձկնկիթի գույնի ներկում անվնաս ներկերով։
Արտաքին տեսքով արհեստական ձկնկիթը չի տարբերվում բնականից։ Դրա փաթեթի վրա նշվումն է «Սպիտակուցային» ձկնկիթ։


== Արտաքին հղումներ ==
Ինչպես մատուցել խավիարը (անգլերեն)
Ձկնկիթի պատրաստումը (անգլերեն)
Ժողովածու (1053)

Ձեռագրի անվանումը (1053), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1053 թվի տակ։ Ձեռագիրը գրվել է 1648 թվականին Գրիգոր դպիր գրիչի կողմից Սեբաստիայում և Թոխաթում։ Ստացողները եղել են Մարտիրոսը,Սարգիսը և Աբրահամ վարդապետ Թեքիրտաղցին։ Գրված է թղթի վրա, որն ունի 20,4x14,5 չափս։ Ձեռագիրը կազմված է 397 թերթից։ Ունի կիսախորան մանրանկարներ։ Կազմը` կաշեպատ տախտակ դրոշմազարդ։ Հիշատակարաններ՝ գրչի՝ 94ա,ստացողի՝ 236բ,245բ։


== Բովանդակություն ==
Գր․ Խլաթեցւոյ Մեկնութիւն Արարածոց։
Գր․Տաթևացւոյ Լուծմունք Առակացն, Երգոց երգոյն։
Լուծմունք Փիլոնի։
Եփրեմի Վասն զղջման։


== Ծանոթագրություններ ==
Գնիլայա Ռոսոշ

Գնիլայա Ռոսոշ  (ռուս.՝ Гнилая Россошь), գետ Ռուսաստանում, հոսում է Վորոնեժի մարզում։ Գետաբերանը տեղակայված է Ռոսոշ գետի ձախ ափին՝ 28 կմ հեռավորության վրա։ Գետի երկարությունը 31 կմ է,ավազանի տարածքը 440 կմ2 է։ :


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Տոլուչևկա գետն է։ Գետի գետային ավազանը՝ Դոնի ավազանի վտակներից մինչև Խոպրա։ Ենթավազանը՝ Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 05010101212107000004454
Հիդրոլոգիական ուսումնասիրությունների կոդը - 107000445
Ավազանի կոդը - 05.01.01.012
Հիդրոլոգիական ուսումնասիրությունների հատորի համարը - 07
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ներսիյակ

Ներսիյակ (ֆր.՝ Nercillac), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2008 թվականի դրությամբ կազմում է 1025 մարդ, բնակչության խտությունը` 62.69 մարդ/կմ²։ Բնակավայրը զբաղեցնում է 16.35 կմ² տարածք։


== Աշխարհագրություն ==
Գտնվում է Փարիզ քաղաքից 400 կմ հարավ-արևմուտք, Պուատիե քաղաքից` 110 կմ հարավ-արևմուտք, Անգուլեմ քաղաքից` 33 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 695 աշխատունակ (15-64 տարեկան) բնակիչ, որոնցից ակտիվ էին 484-ը, իսկ ոչ ակտիվները` 211։ Ակտիվության ցուցանիշը կազմում է 69,6 %։ 484 աշխատունակ մարդկանցից աշխատել է 438 անձ (235 տղամարդ և 203 կին)։ Գործազուրկ են եղել 46 անձ (24 տղամարդ և 22 կին)։ 211 անաշխատունակներից 48-ը եղել են աշակերտներ կամ ուսանողներ, 104-ը` թոշակառուներ, իսկ 59-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Սեմարա

Սեմարա, գյուղ Արևմտյան Հայաստանում, Դիարբեքիրի վիլայեթի Մարդինի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Վոսկրեսենսկոե (գյուղ, Կուգարչինսկի շրջան)

Անվան այլ կիրառումների համար տե՛ս՝ ՎոսկրեսենսկոեՎոսկրեսենսկոե (ռուս.՝ Воскресенское, բաշկիրերեն՝ Воскресенск), գյուղ Ռուսաստանի Բաշկորտոստան հանրապետության Կուգարչինսկի շրջանի կազմում։
Բնակչությունը 2009 թվականին գրանցված տվյալներով կազմում էր 670 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հակաքրիստոսը

Հակաքրիստոսը, գերմանացի փիլիսոփա Ֆրիդրիխ Նիցշեի փիլիսոփայական գիրքն է, որը լույս է տեսել 1895 թ., երբ հեղինակը գտնվում էր հոգեբուժարանում։ Գիրքը գրվել է 1888 թ., սակայն գրքի հակասական պարունակությունը ստիպել է Ֆրանց Օվերբեքին և Հայնրիխ Կոսելիտցին հետաձգել դրա ինչպես նաև «Ecce Homo»-ի տպագրությունը։
Տատարսկայա Պիշլյա

Տատարսկայա Պիշլյա (ռուս.՝ Татарская Пишля, թաթ.՝ Пешлә), գյուղ Ռուսաստանի Մորդովիա հանրապետության Ռուզաևսկի շրջանի կազմում։
Բնակչությունը 2002 թվականին գրանցված տվյալներով կազմում էր 3200 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Շուշիի պատմության և մշակույթի անշարժ հուշարձանների ցանկ (Շուշիի շրջան)

Այս հոդվածը ներկայացնում է Արցախի Հանրապետության Շուշիի շրջանի Շուշի քաղաքի պատմության և մշակույթի հուշարձանների ցանկը (կառավարության կողմից դեռևս չհաստատված)։ Ցանկում ներառված է ընդամենը 197 հուշարձան (158 միավոր)։

 


== Տես նաև ==
Արցախի պատմության և մշակույթի անշարժ հուշարձանների ցանկ


== Ծանոթագրություններ ==
Փոլ (այլ կիրառումներ)

Փոլ կամ Պոլ անվանումը կարող է ունենալ հետևյալ կիրառումները․


== Փոլ ==
Փոլ Բաղդադլյան (1953 - 2011), ամերիկահայ երգիչ, երգահան, ձայնագրման պրոդյուսեր, կոմպոզիտոր։ Հայտնի է հայկական սփյուռքում
Փոլ Գարաբեդյան (1927 ― 2010), կիրառական մաթեմատիկոս և թվային անալիստ
Փոլ Լեվեսք (ծ. 1969 թ.), ամերիկացի պրոֆեսիոնալ ըմբշամարտիկ
Փոլ Մաքքարթնի (ծ. 1942 թ.), անգլիացի ռոք երգիչ, երգերի հեղինակ, The Beatles-ի հիմնադիրներից մեկը
Փոլ Նյուման (1925 - 2008), ամերիկացի դերասան, ռեժիսոր, պրոդյուսեր
Փոլ Ուայթ (ծ. 1972 թ.), առավել հայտնի Բիգ Շոու (Big Show) ռինգային անվամբ, ամերիկացի պրոֆեսիոնալ ըմբշամարտիկ և կինոդերասան
Փոլ Ուեսլի (ծ. 1982 թ.), ամերիկացի դերասան
Փոլ Ուոքեր (1973 - 2013), ամերիկացի դերասան, նախկին մոդել
Փոլ Չաթեր (1846 - 1926), հայազգի պետական-հասարակական գործիչ, մեծահարուստ
Փոլ Ջամատի (ծ. 1967 թ.), ամերիկացի դերասան, պրոդյուսեր
Փոլ Ջորջ (ծ. 1990 թ.), ամերիկացի նշանավոր բասկետբոլիստ
Փոլ Ռադ (ծ. 1969 թ.), ամերիկացի դերասան, սցենարիստ, կինոպրոդյուսեր և կատակերգու
Փոլ Ռիվ, բրիտանական երաժշտական պրոդյուսեր
Փոլ վան Դայկ (ծ. 1971 թ.), գերմանացի էլեկտրոդանս ոճի դիջեյ, երաժիշտ և պրոդյուսեր
Փոլ Փիրս (ծ. 1977 թ.), ամերիկացի պրոֆեսիոնալ բասկետբոլիստ-

Ռոն Փոլ (ծ. 1935 թ.), քաղաքական դեմք, բժիշկ, երկարամյա երեսփոխան և ԱՄՆ-ի նախագահական ընտրությունների թեկնածու
Քրիս Փոլ (ծ. 1985 թ.), ամերիկացի պրոֆեսիոնալ բասկետբոլիստ


== Պոլ ==
Պոլ Բեթանի (ծ. 1971 թ.), անգլիացի դերասան
Պոլ Բոկյուզ, ֆրանսիացի խոհարար
Պոլ Գոգեն (1848 - 1903), ֆրանսիացի պոստիմպրեսիոնիստ նկարիչ, քանդակագործ, կավագործ, արվեստի մեջ՝ սինթետիզմի, պրիմիտիվիզմի հիմնադիր և նախակարապետ
Պոլ Դեժարդեն (ծ. 1957 թ.), ֆրանսիացի երգչուհի
Պոլ Էլուար (1895 - 1952), ֆրանսիացի բանաստեղծ
Պոլ Անրի Հոլբախ (1723 – 1789), ֆրանսիացի մատերիալիստ, աթեիստ, համարվում է գիտական աթեիզմի հիմնադիրը, ֆրանսիական բուրժուա–դեմոկրատական հեղափոխության գաղափարախոս
Պոլ Մունի (1895 - 1967), ամերիկացի դերասան
Պոլ Սեզան (1839 - 1906), ֆրանսիացի նկարիչ
Պոլ Վեռլեն (1844 - 1896), ֆրանսիացի բանաստեղծ
Ստամբուլի առևտրի կենտրոնների ցանկ

Ստորև ներկայացված է Ստամբուլի ամենախոշոր և մարդաշատ առևտրի կենտրոնների ցանկը։


== Պատմական ==
Գրանդ բազար (1461), Ֆաթիհ
Եգիպտական շուկա (1660), Ֆաթիհ


== Ժամանակակից առևտրի կենտրոններ ==
Akmerkez (1993), Էթիլեր, Բեշիկթաշ
Atirus Shopping Center (2005), Բյույուքչեքմեջե
Capitol Shopping Center (1993), Յուսքյուդար
Carousel Shopping Center (1995), Բաքըրքյոյ
CarrefourSA Maltepe Park (2005), Մալթեփե
Cevahir Mall (2005), Շիշլի
Galleria Ataköy (1987), Բաքըրքյոյ
İstinye Park (2007), Իսթինյե, Սարըյեր
Kanyon (2006), Լևենտ, Բեշիկթաշ
MetroCity AVM (2003), Լևենտ, Բեշիկթաշ
Olivium Outlet Center (2000), Զեյթինբուրնու
Profilo Shopping Center (1998), Մեջիդիյեքոյ, Շիշլի
Tepe Nautilus (2002), Աջըբադեմ, Քադըքյոյ
Zorlu Center (2013), Բեշիկթաշ


== Արտաքին հղումներ ==
Ստամբուլի առևտրի կենտրոնների ցանկ
Քարուտ (Սյունիքի մարզ)

Անվան այլ կիրառումների համար տե՛ս՝ Քարուտ (այլ կիրառումներ)Քարուտ (նախկին անվանումը` Քյուրուտ),
կիսալքված գյուղ Հայաստանի Հանրապետության Սյունիքի մարզի Կապանի տարածաշրջանում, Կապան քաղաքից մոտ 24 կմ հյուսիս-արևմուտք, ծովի մակարդակից 1950 մ բարձրության վրա, Գեղի գետի ձախակողմյան Կահուրդ վտակի ձորահովտում։
Վերանվանվել է Քարուտ 2006 թ.-ի հուլիսի 4-ին։
Նախկինում Քյուրուտ անվան տակ ընդգրկված է եղել Ցարական Ռուսաստանի Ելիզավետպոլի նահանգի Զանգեզուրի գավառում։ Խորհրդային տարիներին մասն է կազմել Հայկական ԽՍՀ Զանգեզուրի գավառի, իսկ 1930 թվականից` Կապանի շրջանի։ 1995 թվականից մտնում է ՀՀ Սյունիքի մարզի մեջ։


== Բնակչություն ==
Ըստ ՀՀ 2011 թ. մարդահամարի արդյունքների` Քարուտի մշտական բնակչությունը կազմել է 0, առկա բնակչությունը` 2 մարդ։ Մինչև 1988-1989 թթ. եղել է ադրբեջանաբնակ։
Քարուտի բնակչության փոփոխությունը ժամանակի ընթացքում` ստորև.


== Տնտեսություն ==
Բնակչությունը զբաղվում է անասնապահությամբ։


== Պատմամշակութային կառույցներ ==
Քարուտի հարավային մասում կան բերդի ավերակներ։


== Ծանոթագրություններ ==
Լյուսիեն Լավիսքաունթ

Լյուսիեն Լիոն Լավիսքաունթ (անգլ.՝ Lucien Leon Laviscount, ծնվ.` հունիսի 9, 1992, Բերնլի, Լենկաշիր), բրիտանացի դերասան։


== Կարիերա ==
Կարիերան սկսել է 2002 թվականին` նկարահանվելով Marks & Spencer ապրանքանիշի գովազդում և «Clocking Off» հեռուստասերիալի էպիզոդներից մեկում։ Նա հետագայում ավելի հայտնի դարձավ «Grange Hill» (2007-08), «Coronation Street» (2009) և «Waterloo Road» (2010-11) հեռուստասերիալներում նկարահանվելու շնորհիվ։
2011 թվականին նկարահանվել է «Celebrity Big Brother» ռեալիթի շոուում։ 2012 թվականին SK Records ձայնագրման լեյբլի միջոցով թողարկել է իր «Dance with You» սինգլը համագործակցությամբ ամերիկացի ռեփեր MANN-ի հետ։ 2015 թվականին նկարահանվել է «Scream Queens» հեռուստասերիալում, որտեղ մարմնավորել է Ըրլ Գրեյին։ 2017 թվականին նկարահանվել է ամերիկացի ռեփեր Ազիլիա Բենքսի «Love Beats Rhymes» երաժշտական ֆիլմում։ 2017-18 թվականներին մարմնավորել է գլխավոր հերոսներից մեկի կերպարը «Snatch» հեռուստասերիալում։


== Անձնական կյանք ==
Լավիսքաունթի ծնողները տրինիդադյան ծագում ունեն։ Նա ունի երկու եղբայր` Լուիս և Ջուլս։


== Ծանոթագրություններ ==


== Արտաքին հղումներ ==
Լյուսիեն Լավիսքաունթը Internet Movie Database կայքում
Վարսնակ

Վարսնակ, կամ փետրախոտ ձգվող, անցյալում հայտնի էր որպես խաշար և հալֆա (լատ.՝ Stípa tenacíssima) բազմամյա խոտաբույս է, Փետրախոտ (Stipa) ցեղի տեսակ հացազգիների ընտանիքից։ Աճում է Իսպանիայում և Հյուսիսային Աֆրիկայում։ Կարևոր գյուղատնտեսական մշակաբույս է։


== Տարածագոտի ==
Վարսնակն արևմտյան միջերկրածովյան էնդեմիկ է, աճում է Հյուսիսային Աֆրիկայի և Իսպանիայի հարավային կիսաանապատային հողերում։ Ալժիրում աճման տարածքը գնահատվում է 3 միլիոն հեկտար, ամենամեծ տարածքը գտնվում է Սաիդա նահանգում՝ 1,2 միլիոն հեկտար։ Լայնորեն տարածված է Օրանի շրջանից մինչև Ալժիրի հարավի լեռնաշխարհը (մինչև 1800 մ բարձրության վրա)։ Այն Հյուսիսային Աֆրիկայում անապատացման դեմ պայքարի կարևոր տարր է։
Բարձրությունը 0,3—1,5 մ է։


== Օգտագործումը ==
Օգտագործվում է որպես արոտային կեր ուղտերի, ձիերի և եզների համար։ Արտահանվում է եվրոպական երկրներ, 20-րդ դարի սկզբին Իսպանիայից արտահանումը կազմել է 40, Թունիսից և Տրիպոլիից՝ 30, Ալժիրից՝ 60 հազար տոննա տարեկան։ Բույսի տերևները կազմված են ամուր մանրաթելից և օգտագործվում են արհեստական մետաքսի և այլ գործվածքների արտադրության համար, օգտագործվում են նաև տարբեր իրեր հյուսելու համար և ծառայում են որպես հումք թղթի արտադրության համար։

Վարսնակը հայտնի է Եվրոպայում թղթի արտադրության մեջ իր օգտագործմամբ ավելի քան 100 տարի։ Դրա մանրաթելից ստացվում է բարձրորակ թուղթ, որն օգտագործվում է գրքային գործում։
		
		


== Ծանոթագրություններ ==
Ստելլա Յանգ

Ստելլա Յանգ (անգլ.՝ Stella Young, փետրվարի 24, 1982, Սթեյվոլ, Վիկտորիա - դեկտեմբերի 6, 2014, Մելբուռն), ավստալիացի լրագրող, կատակերգու և իրավապաշտպան։ Զբաղվում էր հաշմանդամություն ունեցող անձանց՝ հատկապես կանանց իրավունքների պաշտպանությամբ։ Նա հաշմանդամություն ուներ և տեղաշարժվում էր սայլակի օգնությամբ։


== Կրթություն ==
Ավարտել էր Դիքինի համալսարանի լրագրության և հանրային կապերի ֆակուլտետը։


== Աշխատանքային գործունեություն ==
Յանգն աշխատել է Ավստրալիական հեռարձակողների ընկերության օնլայն պարբերականում՝ Ramp Up-ում։ Մինչ այդ նա աշխատել էր Մելբուռնի թանգարանի հանրային ծրագրերում, ուր նա երեխաներին ներկայացնում էր փայտոջիլների, դինոզավրերի և այլ տարօրինակ-զարմանալի կենդանիների մասին։
Ստելլան ելույթներ է ունեցել «Առանց սահմանների» և այլ հեռուստատեսային հաղորդումների ընթացքում։ Որպես մենակատար 2014 թվականին հանդես է եկել Մելբուռնի կատակերգության փառատոնում։ Նրա «Tales from the Crip» շոուն, հաղթեց որպես փառատոնի «լավագույն բացահայտում» անվանակարգում։
2014 թվականի ապրիլին Յանգը ներկայացավ TEDx Սիդնեյի համաժողովին «Ես ոգեշնչման աղբյուր չեն, շատ շնորհակալ եմ» կոչվող ելույթով։ Ելույթում նա փորձել էր կոտրել հաշմանդամություն ունեցող անձանց մասին առկա հասարակական կարծրատիպերը՝ անվանելով դրանք «inspiritual porn»։
Ստելլան Վիկտորիայի համայնքների նախարարական խորհրդակցական խորհրդի, Վիկտորիայի հաշմանդամության խորհրդակցական խորհրդի, Հաշմանդամություն ունեցող երիտասարդների շահերի պաշտպանության և Վիկտորիայի հաշմանդամություն ունեցող կանանց խորհրդի անդամ էր։
Նա մշտապես պայքարում էր հաշմանդամություն ունեցող կանանց իրավունքների համար, ովքեր ենթարկվել էին ընտանեկան և այլ բռնությունների։ Ստելլան երազում էր ապրել մի հասարակությունում, ուր հաշմանդամություն ունեցող կանայք կկարողանային կրթություն ստանալ, աշխատել և դրա համար չհերոսացվել։


== Մահ ==
Ստելլա Յանգը անսպասելիորեն մահացել է 32 տարեկանում 2014 թվականի դեկտեմբերի 6-ին։


== Ծանոթագրություններ ==


== Արտաքին հղումներ ==

Ստելլա Յանգի ելույթը TEDx համաժողովում
StellaYoung.com
TEDx խոսնակներից Ստելլա Յանգի էջը
Ստելլա Յանգի էջը ABC–ի կայքում
Ջուլի Մաքնիվեն

Ջուլի Մաքնիվեն (անգլ.՝ Julie McNiven, հոկտեմբերի 11, 1980(1980-10-11), Ամհերսթ, Համպշիր շրջան, Մասաչուսեթս, ԱՄՆ), ամերիկացի դերասանուհի։ Առավել հայտնի է «Խենթերը», «Գերբնականը» և «Աստղային դարպասներ. Տիեզերք» հեռուստասերիալներում իր երկրորդական դերակատարումներով։


== Կենսագրություն ==
Ջուլի Մաքնիվենը ծնվել է 1980 թվականի հոկտեմբերի 11-ին Մասաչուսետս նահանգի Ամհերսթ քաղաքում։ Նա ավարտել է Սեյմելի պետական համալսարանը (անգլ.՝ Salem State University):


== Անձնական կյանք ==
2010 թվականին Մաքնիվենն ամուսնացել է Մայքլ Բլեքման Բեքի հետ(անգլ.՝ Michael Blackman Beck)։ Զույգն ունի մի տղա՝ Թասման Սքաթ Բեքը (անգլ.՝ Tasman Scott Beck)։


== Ֆիլմագրություն ==


=== Ֆիլմեր ===


=== Հեռուստասերիալներ ===


== Ծանոթագրություններ ==


== Արտաքին հղումներ ==
Պաշտոնական կայք(անգլ.)
Ջուլի Մաքնիվեն Internet Movie Database կայքում
Ջուլի Մաքնիվեն Թվիթթերում
Ջուլի Մաքնիվեն Ֆեյսբուքում
Ռոջեր Թեյլորի սկավառակագրություն

Ռոջեր Թեյլորի սկավառակագրությունը Queen խմբից առանձին։ Queen-ի սկավառակագրության մասին տեղուկություն իմանալու համար տես Queen խմբի սկավառակագրությունը։


== Ռոջեր Թեյլոր ==


=== Ալբոմներ ===
Fun in Space (1981) #18 UK
Strange Frontier (1984) #30 UK
Happiness? (1994) #22 UK
Electric Fire (1998) #53 UK
Fun on Earth (2013) #69 UK


=== Հավաքածուներ ===
The Lot (2013)
Roger Taylor: Best (2014)


=== Սինգլներ ===
1977: «I Wanna Testify» (B-կողմ։ «Turn on the TV»)
1981: «Future Management» - #49 UK
1981: «My Country»
1981: «Let's Get Crazy» (Ավստրալիա, Ճապոնիա, Նոր Զելանդիա, ԱՄՆ)
1984: «Man on Fire» - #66 UK, #11 South Africa
1984: «Strange Frontier» - #98 UK
1984: «Beautiful Dreams» (Պորտուգալիա)
1994: «Nazis 1994» - #22 UK
1994: «Foreign Sand» - Yoshiki- հետ - #26 UK
1994: «Happiness» - #32 UK
1998: «Pressure On» - #45 UK
1999: «Surrender» - #38 UK
2009: «The Unblinking Eye (Everything Is Broken)»
2011: «Dear Mr Murdoch 2011»
2013: «Sunny Day» (պրոմո)
2017: «Journey's End»
2019: «Gangsters Are Running This World»


=== Վիդեոներ ===
1998: Live at the Cyberbarn


== The Cross ==


=== Ալբոմներ ===
1988: Shove it
1990: Mad, Bad and Dangerous to Know
1991: Blue Rock


=== Ժողովածուներ ===
The Lot (2013)
Best (2014)


=== Սինգլներ ===
1987: «Cowboys and Indians» - UK #74
1988: «Shove It» - UK #83
1988: «Heaven for Everyone» - UK #84
1988: «Manipulator»
1990: «Power to Love» - UK #83
1990: «Liar»
1990: «Final Destination»
1991: «New Dark Ages»
1991: «Life Changes»


== Այլ ==


=== The Reaction ===


=== Smile ===


=== Larry Lurex ===


== Համագործակցություններ ==


== Ծանոթագրություններ ==
Իգոր Դովգյալո

Իգոր Վալերևիչ Դովգյալո (բելառուս․՝ Ігар Валер'евіч Даўгяла, հուլիսի 17, 1985(1985-07-17), Վիտեբսկ, Բելառուսական ԽՍՀ, ԽՍՀՄ), բելառուս ֆուտբոլիստ, «Նաֆտան» ակումբի դարպասապահ։


== Ակումբային կարիերա ==
Վիտեբսկում խաղացել է «Լոկոմոտիվ», «Պոլոցկ» և «Սմորգոն» ակումբներում։ Խաղալով «Պոլոցկի» կազմում՝ մի խաղի ժամանակ մտել է դաշտ որպես հարձակվող և դարձել գոլի հեղինակ։
2012 թվականի մարտին նա ստորագրել է պայմանագիր Նովոպոլոցկի «Նաֆտան» ակումբի հետ։ 2012 թվականի կեսերին Նիկոլյա Ռոմանյուկի փոխարեն զբաղեցրել է հիմնական դարպասապահի տեղը, որը պահպանել է նաև 2013 թվականի մրցաշրջանում։ 2014 թվականի մրցաշրջանում՝ Եգոր Խատկևիչի ակումբ գալուց հետո մնացել է «Նովոպոլոցկի» ակումբի հիմնական դարպասապահ։ 2014 թվականի հունիսին վնասվածք է ստացել և խաղադաշտ վերադարձել մեկ ամիս հետո։


== Վիճակագրություն ==


== Ձեռքբերումներ ==
Բելառուսի գավաթակիր - 2011/12


== Ծանոթագրություններ ==


== Արտաքին հղումներ ==
Ֆուտբոլիստի էջը Sports.ru կայքում
Ֆուտբոլիստի էջը soccerway.com կայքում(անգլ.)
Կոլորինա

Կոլորինա  (իտալերեն՝ Colorina), կոմունա Իտալիայում։ Գտնվում է Լոմբարդիա մարզի Սոնդրիո գավառում։ Բնակչությունը ըստ 2008 թվականի մարդահամարի տվյալերի կազմում է 1452 մարդ, բնակչության խտությունը կազմում է 85 մարդ/կմ²։ Զբաղեցնում է 17 կմ² մակերես։ Փոստային ինդեքս՝ 23010, հեռախոսային կոդ՝ 0342։
Կոմունայի հովանավորն է Սուրբ Բեռնարը։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոսային կոդ՝ 0342 492113
Էլեկտրոնային փոստ՝ info@comune.colorina.so.it
Պաշտոնական կայք՝ http://www.comune.colorina.so.it


== Ծանոթագրություններ ==


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Լոհուսուու (Էստոնիայի շրջան)

Անվան այլ կիրառումների համար տե՛ս՝ Լոհուսուու (այլ կիրառումներ)Լոհուսուու շրջան (էստ․՝ Lohusuu vald), շրջան Էստոնիայի Իդա-Վիրումաա նահանգում։ Շրջանի կենտրոնն է Լոհուսուու գյուղական ավանը։


== Բնակչություն ==
2010 թվականի տվյալներով շրջանում բնակվում էին 872 մարդ։ Բնակչության խտությունը շրջանում կազմում էր 8,55 մարդ/կմ²։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Շրջանի վարչության պաշտոնական վեբ կայքը Archived 2009-05-31 at the Wayback Machine. (էստոներեն)
Շրջասություն

Շրջասություն, պերիֆրազ (հին հունարեն՝ περίφρασις «բնորոշող արտահայտություն», «այլասացություն», περί՝ peri - «շուրջ» և φράσις՝ phrasō - «ասում եմ»), տրոպի՝ գեղարվեստական խոսքի արտահայտչամիջոցներից մեկը։ Առարկան կամ անձնավորությունը ուղղակի անվանելու փոխարեն նշվում է միայն նրանց այս կամ այն էական կողմը, հատկանիշը, և դա հիմք է տալիս հասկանալու, թե խոսքն ում կամ ինչի մասին է։
Շրջասության սկզբունքով է գրված Չարենցի հետևյալ քառյակը Թումանյանի մասին.

Շրջասության դեպքում սովորաբար առաջ է քաշվում տվյալ անհատի կարևորագույն հատկությունը, որը և հասկանալի է դարձնում, թե ում մասին է խոսքը։
Շրջասություններ են հետևյալ տիպի արտահայտությունները, որոնց հաճախ են հանդիպում գրավոր և բանավոր խոսքում. «Հայ նոր գրականության հիմնադիրը» (Խ. Աբովյան), «Հայ գրերի ստեղծողը» (Մ. Մաշտոց), «Սամվելի» հեղինակը» (Րաֆֆի), «Կենդանիների արքան» (առյուծ) և այլն։ Այս շրջասությունները այլաբերական իմաստ չունեն։ Բայց լինում են նաև իրենց իմաստով փոխաբերությանը մոտեցող շրջասություններ, որոնք բնութագրում են երևույթն անուղղակի կերպով։ Դրանք շատ տարածված էին անցյալում և մեծ մասամբ կապված էին տարբեր դիցաբանական ըմբռնումների հետ։ Օրինակ, բանաստեղծին անվանում էին «Ապոլլոնի մրցակից», «Պառնասի որդի», սիրո զգացումը՝ «Աֆրոդիտեի նետերով խոցվել»։
Թումանյանի «Անուշի» առաջին տարբերակում կա՝ «Շեն ու շրջակայք գրկել է Մորփեն», որ նշանակում է՝ ամեն ինչի վրա քուն է իջել (Մորփեոսը համարվում է քնի աստված)։
Այլաբանական շրջասությունները շատ և անտեղի օգտագործվելով, երբեմն արհեստական և անհասկանալի էին դարձնում խոսքը։ Հ. Պարոնյանը ծաղրել է իր ժամանակի գրողներից մեկի ոճը, ում անվերջ մեջբերումները և շրջասությունները խեղդում են կենդանի միտքը։ «Արշալույսին արթնցա, հագուստներս հագա և քիչ մը հաց կերա» պարզ միտքն այդ գրողը, ասում է Պարոնյանը, կարտահայտի այսպիսի վերամբարձ խոսքերով.

Ռ. Պատկանյանը նույնպես ծաղրել է շրջասություններով խճողված ոճը, որի համաձայն չի կարելի ասել՝ «Ես գնացի տուն և կերա ինձ համար պատրաստված ճաշը», այլ պետք է ասել. «Ես ի կողմն իմ տան ոտնաշարժություն արարի և իմ մարմնեղեն գործարանը լցուցի մարմնակազդուրիչ հյութերով»։
Շատ հանելուկներ նույնպես շրջասություններ են. նրաք ցույց են տալիս երևույթի մի այնպիսի էական հատկանիշ, որի հիման վրա ճանաչվում է ամբողջ առարկան։ Օրինակ՝ հոսող ջուրը ներկայացվում է այսպես՝ «Բերան չունի՝ խոսում է, ոտներ չունի՝ վազում է», իսկ ծուխը այսպես՝ «Ոտները՝ կրակում, գլուխը՝ երկնքում»։ Սրանք հանելուկ-շրջասություններ են։


== Ծանոթագրություններ ==
Ռոջեր Սիսսոն

Ռոջեր Լի Սիսսոն (անգլ.՝ Roger Sisson, հունիսի 24, 1926(1926-06-24) - հունվարի 22, 1992(1992-01-22)), տվյալների մշակման բնագավառի վաղ ռահվիրա։ Աշխատել է  Whirlwind նախագծի վրա, երբ Մասաչուսեթսի տեխնոլոգիական ինստիտուտի ասպիրանտ էր։ Հիմնադրել է առաջին խորհրդատվական ընկերությունը` նվիրված տվյալների էլեկտրոնային մշակմանը, հրատարակել է մի շարք  գրքեր և պարբերականներ՝ համակարգիչների և տվյալների մշակման վերաբերյալ։
1950 թվականին  հունվարին Սիսսոնը Մասաչուսեթսի տեխնոլոգիական ինստիտուտի կողմից ստացել է Էլեկտրատեխնիկայի  մագիստրոսի կոչում։ Նա աշխատել է Ջեյ Ֆորրեսթերի լաբորատորիայում՝ Whirlwind  նախագծի վրա։ Նրա թեզը, որը գրել էր  Ալֆրեդ Սուսկինդի հետ, վերաբերում էր կաթոդային ճառագայթային խողովակի ցուցադրման թվային անալոգային փոխարկմանը։ 
Ռոջեր Լի Սիսսոնը և Ռիչարդ Քեննինգը ստեղծել են առաջին խորհրդատվական ընկերություններից մեկը, որը նվիրված էր բացառապես տվյալների էլեկտրոնային մշակմանը։ 1955 թվականից սկսած Սիսոնը և Քեննինգը հրատարակել են նաև ամենավաղ համակարգչային պարբերականներից մեկը՝ Data Processing Digest: Սիսսոնը շարունակել է գրել մի շարք նշանավոր գրքեր EDP թեմայով, ինչպիսին են՝ «Տվյալների մշակման կառավարում», «Տվյալների մշակման կառավարչի ուղեցույց»։ 1959 թվականին  Operations Research ամսագրում  հրատարակվել է գործողությունների հետազոտության բնագավառում նրա ազդեցիկ հոդվածը՝ «Գործողությունների հաջորդականության մեթոդները աշխատատեղերում»։


== Մահ ==
Ռոջեր Լի Սիսսոնը մահացել է 1992 թվականի հունվարի 22-ին, Նյու Յորք քաղաքում` սրտի կաթվածից։  Մահացել է 65 տարեկան հասակում։


== Ծանոթագրություններ ==
Տրակայ

Տրակայ, քաղաք, Լիտվայում։ Տեղադրված է Տրակայի լճերի շրջակայքում, Վիլնյուսից 28 կմ արևմուտք։


== Պատմություն ==
Հայտնի է 1341-ից։ XIV-XV դդ․ եղել է Լիտվական մեծ իշխանության քաղաքական նշանակալի կենտրոն և նրա մեծ իշխանների, մասնավորապես, Վիտովտի նստավայրը։


== Ժառանգություն ==
Պահպանվել են խոշոր պաշտպանական համալիր [թերակղզու վրա դղյակի մնացորդներ (XIV դ․ կես), Գալվե կղզու վրա դղյակ (XIV դ․ 2-րդ կես — XV դ․ սկիզբ, վերականգնվել է 1960-ին)], Վիտաուտո կոստյոլը (1409, վերակառուցվել է XVIII դ․, բարոկկո ոճով), կարաիմների տաճար (փայտ, XIX դ․ 1-ին կես)։ Կա Պատմության թանգարան։ Տրակայում ամեն տարի անց են կացվում ջրասպորտի միջազգային մրցումներ։
Հակոբ Հակոբյան (1957)

Հակոբ Հակոբյան (մարտի 13, 1957(1957-03-13), Երևան, Հայկական ԽՍՀ, ԽՍՀՄ), Հայաստանի Ազգային ժողովի պատգամավոր։


== Կենսագրություն ==
1973 թվականից Երևանի «Անուշ» արտադրական միավորման բանվոր, 1982-1990 թվականներին տնտեսական գծով գլխավոր բժշկի տեղակալ՝ «Մալաթիա» կլինիկական հիվանդանոցում։
1990-1995 թվականներին եղել է թիվ 4 գյուղատնտեսական շուկայի տնօրեն, 1995-1999 թվականներին՝ թիվ 6 հացի գործարանի տնօրեն։ Նույն ժամանակահատվածում եղել է նաև «Երկրապահ» կամավորական միության Երևանի մարզխորհրդի նախագահ։
1999 թվականին ավարտել է Հայկական գյուղատնտեսական ակադեմիան, «ագրոնոմ» մասնագիտությամբ։
1999 թվականից 2-րդ (1999-2003), 3-րդ (2003-2007) և 4-րդ գումարումների Ազգային ժողովի պատգամավոր։ Ընդգրկված է եղել պաշտպանության, ազգային անվտանգության և ներքին գործերի մշտական հանձնաժողովի կազմում (նախագահի տեղակալը՝ 2-րդ և 3-րդ գումարումներով)։
2008 թվականի մարտին Հակոբ Հակոբյանի նկատմամբ քրեական գործ հարուցվեց, նույն թվականի սեպտեմբերից պատգամավորի լիազորությունները դադարեցվեցին։
2015 թվականի փետրվարի 4-ին ձերբակալվել է հարկերից խուսափելու և ապօրինի ձեռնարկատիրական գործունեություն ծավալելու մեղադրանքով, մայիսի 4-ին ազատ է արձակվել։


=== Ընտանիք ===
Ամուսնացած է, ունի երեք երեխա։


== Մրցանակներ ==
«Մայրական երախտագիտություն» մեդալ (1993)
«Մարտական խաչ» 1-ին աստիճանի շքանշան (1994)
«Արիության» մեդալ (1994)
«Մարշալ Բաղրամյան» մեդալ (1997)


== Ծանոթագրություններ ==


== Արտաքին հղումներ ==
«Акоп Варданесович Акопян» (ռուսերեն)։ Национальное собрание Республики Армения։ 2003-06-13։ Վերցված է 2015-05-15 
«Акопян Акоп Варданович» (ռուսերեն)։ Биографии людей։ Վերցված է 2015-05-15
Բաշ-Բոյուք

Բաշ-Բոյուք, գյուղ Արևմտյան Հայաստանում, Դիարբեքիրի վիլայեթի Սիլվանի գավառակում։ Գտնվում էր Դիարբեքիրի դաշտում։


== Պատմություն ==
Թուրքերի կողմից կողոպտվել և ավերվել է 1895 թվականի ջարդերի ժամանակ։


== Բնակչություն ==
XIX դարի վերջին ուներ 15 տուն հայ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Ահաբեկչություններ Եգիպտոսում (2017)

Ահաբեկչություններ Եգիպտոսում, համակարգված ահաբեկչական գործողությունների շարք Եգիպտոսի Տանտա և Ալեքսանդրիա քաղաքներում 2017 թվականի ապրիլի 9-ին։ Մահապարտ ահաբեկիչները մի քանի ժամ տարբերությամբ գրոհել են ղպտական եկեղեցիներ։ Պայթյունի հետևանքով մահացել է 45, վիրավորվել՝ ավելի քան 140 մարդ։


== Ժամանակագրություն ==
2017 թվականի ապրիլի 9-ին քրիստոնյաները նշում էին Ծաղկազարդը։ Առաջին պայթյունը տեղի է ունեցել տեղի ժամանակով 9:30 Եգիպտոսի հյուսիսում գտնվող Տանտա քաղաքի Սուրբ Գևորգ եկեղեցում՝ առավոտյան տոնական պատարագի ժամանակ։ Մահապարտ ահաբեկիչը մտել է եկեղեցի, մոտեցել առաջին շարքերին և ակտիվացրել թաքցրած պայթուցիկը։ Մի քանի ժամ անց տեղի է ունեցել երկրորդ պայթյունը Եգիպտոսի մեծությամբ երկրորդ քաղաքում՝ Ալեքսանդրիայում, որտեղ մահապարտ ահաբեկիչն իրեն պայթեցրել է Սուրբ Մարկոսի եկեղեցու մուտքի մոտ։ Մուտքի մոտ կանգնած ոստիկանն ահաբեկչին թույլ չի տվել եկեղեցի մտնել, և վերջինս իրեն պայթեցրել է հենց դռան առջև։
Ահաբեկչության պահին Ալեքսանդրիայի եկեղեցում էր գտնվում Ալեքսանդրիայի Ղպտի ուղղափառ եկեղեցու պատրիարք Թեոդորոս II-ը, որը սակայն չի տուժել։
Պայթյունի հետևանքով Տանտայում զոհվել է 27 մարդ, վիրավորվել՝ 78-ը, Ալեքսանդրիայում զհվել է 18 և վիրավորվել 66 մարդ։
Եգիպտոսի նախագահ Աբդել Ֆաթթահ Ալ-Սիսին պայթյուններն ահակբեկչություն որակեց, որոնք ուղղված էին ինչպես քրիստոնյաների, այնպես էլ մուսուլմանների դեմ։
Ահաբեկչության պատասխանատվությունն իր վրա վերցրեց «Իսլամական պետություն» կազմակերպությունը։
Ահաբեկչությունների հետ կապված Եգիպտոսում 3-օրյա սուգ հայտարարվեց։ Ավելի ուշ Եգիպոսի նախագահն արտակարգ իրավիճակ հայտարարեց երկրում՝ 3 ամիս ժամկետով։ Զբոսաշրջիկների դեմ ուղղված ահաբեկչությունների վտանգի պատճառով Իսրայելը փակեց իսրայելաեգիպտական սահմանին գտնվող իր «Տաբա» սահմանակետը։


== Պատկերասրահ ==

		
		


== Տես նաև ==
Իսլամիստական ահաբեկչական հարձակումների ցանկ


== Ծանոթագրություններ ==


== Արտաքին հղումներ ==
ВЗГЛЯД / Смертники в Вербное воскресенье атаковали церкви
Ձաբլավեթի

Ձաբլավեթի (վրաց.՝ ძაბლავეთი), գյուղ Վրաստանում։ Գտնվում է Աջարիայի Ինքնավար Հանրապետության Խելվաչաուրի շրջանում։


== Դիրք ==
Գտնվում է ծովի մակարդակից 150 մետր բարձրության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 167 մարդ։


== Ծանոթագրություններ ==
Կլիֆորդ Ռոբինսոն

Կլիֆորդ Ռալֆ Ռոբինսոն (անգլ.՝ Clifford Ralph Robinson, դեկտեմբերի 16, 1966(1966-12-16), Բուֆֆալո, Նյու Յորք, ԱՄՆ - օգոստոսի 29, 2020(2020-08-29), Պորտլենդ), ամերիկացի պրոֆեսիոնալ բասկետբոլիստ։


== Խաղացողի կարիերա ==
Խաղացել է ծանր հարձակվողի դիրքում։ Սովորել է Կոնեկտիկուտսկյան համալսարանում։ 1989 թվականին NBA դրաֆթի ժամանակ ընտրվել է «Պորտլենդ Թրեյլ Բլեյզերս» ակումբի կողմից՝ 36-րդ համարի ներքո։ Հետագայում հանդես է եկել «Ֆինիքս Սանս», «Դետրոյթ Փիստոնս», «Գոլդեն Սթեյթ Ուորիորս» և «Նյու Ջերսի Նեթս» ակումբների կազմում։ NBA-ում ընդհանուր առմամբ անցկացրել է 18 մրցաշրջան։ 1993 թվականին Ռոբինսոնը ճանաչվել է NBA լավագույն վեցերորդ խաղացող։ 1994 թվականին մասնակցել է NBA բոլոր աստղերի խաղին, երկու անգամ ընդգրկվել է NBA բոլոր աստղերի պաշտպանության երկրորդ հավաքականի մեջ (2000 և 2002)։ Կարիերայի ընթացքում ընդհանուր առմամբ խաղացել է 1380 խաղ, որոնցում հավաքել է 19591 միավոր (14,2 մ/խ), կատարել է 6306 անդրադարձ, 3094 փոխանցում, 1402 խլում և 1390 բլոկշոտ։


== NBA կարիերայի ցուցանիշներ ==


=== Ամենամյա մրցաշրջան ===


=== Փլեյ Օֆ ===


== Տես նաև ==
1000 և ավելի խաղի մասնակցած NBA բասկետբոլիստների ցանկ


== Ծանոթագրություններ ==


== Արտաքին հղումներ ==
Կենսագրությունը NBA կայքում (անգլ.)
Վիճակագրությունը NBA.com կայքում (անգլ.)
Թենիոզ

Թենիոզ կամ Թենիոդոզ (լատ.՝ Taeniosis), ցեստոդոզների խմբի հելմինթոզ, ախտահարում է բարակ աղիները։ ԱՀԿ-ի տվյալներով՝ պաթոլոգիան դասվում է մոռացված հիվանդությունների շարքին։


== Համաճարակաբանություն ==
Թենիոզը բերանային բիոհելմինթոզ է, անթրոպոզոոնոզ է։ Հայաստանում այս հելմինթոզը, տավարի երիզորդի համեմատ, պակաս տարածվածություն ունի։


== Պատճառագիտություն ==
Թենիոզի հարուցիչը խոզի երիզորդն է (լատ.՝ Taenia solium)։ Պարազիտի երկարությունը 1,5-2 մ է, պրոգլոտիդների քանակը՝ 800-ից 1000 է։ Խոզի երիզորդի զարգացումը տեղի է ունենում տերերի փոփոխությամբ։ Վերջնական տերը մարդն է, միջանկյալը՝ խոզը, ավելի հազվադեպ` այլ կաթնասուներ, այդ թվում` մարդիկ։ Նրանք վարակվում են պրոգլոտիդներ կամ ձվեր կուլ տալով։ Թենիոզով մարդու վարակի աղբյուրը խոզերի և, ավելի հազվադեպ, այլ կենդանիների չմշակված կամ անբավարար տապակած միսն է։


== Կլինիկական պատկեր, պաթոգենեզ ==

Խոզի երիզորդը ապրում է բարակ աղիների վերին մասում։ Լորձաթաղանթին կեռիկներով կպչելով՝ գրգռում է աղիների պատերը։ Արտահայտվում են նաև պաթոգեն գործողության այլ մեխանիզմներ, ինչպիսիք են կենսագործունեության արգասիքների թունավոր-ալերգիկ ազդեցությունը, հելմինթի կողմից սննդանյութերի կլանումը և այլն։
Հիվանդների մոտ նկատվում է աղիների գործունեության խանգարումներ․ սրտխառնոց, փսխում, երբեմն լուծ, որովայնի ցավեր, քաշի կորուստ; հնարավոր է խոլեցիստիտի, պանկրեատիտի զարգացում։ Հիվանդները անհանգստացած են թուլությունից, գլխապտույտից, կրկնվող գլխացավերից, քնի խանգարումներից։
Արյան փոփոխությունները բնորոշ չեն, որոշ հիվանդների մոտ նշվում է է էոզինոֆիլիա և հիպոքրոմային անեմիա։ 


== Բուժում ==
Ախտորոշումը կատարվում է կլինիկական պատկերի հիման վրա՝ խոզի երիզորդի օնկոսֆերաների, պրոգլոտիդների հայտնաբերմամբ, անալ բացվածքի քսուքի հետազոտությանբ։
Բուժումն իրականացվում է հիվանդանոցում ֆենասալի կամ Վահանապտեր արական բույսի հանուկներիր միջոոցով։ Անհրաժեշտ է միջոցներ ձեռնարկել փսխումը կանխելու համար, որպեսզի բացառվի աղիքներից ձվերի ներթափանցումը ստամոքսի մեջ (ամբողջական հանգիստ, ջեռուկ էպիգաստրիալ շրջանում)։
Թենիոզի բարդությունների մեկն է ցիստիցերկոզի առաջացումը։


== Տես նաև ==
Երիզորդներ
Տափակ որդեր


== Գրականություն ==
Օզերեցկովսկայա Ն. Ն., Զալնովա Ն. Ս., և Տումոլսկի Ն. Ի. հելմինթոզների կլինիկա և բուժում, էջ 139, 1985։


== Նշումներ ==
Ստարոե Իլդերյակովո

Ստարոե Իլդերյակովո (ռուս.՝ Старое Ильдеряково, չուվաշերեն՝ Кивĕ Илтеpек), գյուղ Ռուսաստանի Թաթարստան հանրապետության Ակսուբաևսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վլադիմիր Բուրդուլի

Վլադիմիր Բուրդուլի (վրաց.՝ ვლადიმერ ივანის ძე ბურდული, հոկտեմբերի 26, 1980(1980-10-26), Թբիլիսի, Վրացական ԽՍՀ, ԽՍՀՄ), վրացի ֆուտբոլիստ։ Խաղացել է կիսապաշտպանի դիրքում։ Կարիերան ավարտելուց հետո գլխավորել և գլխավորում է «Սիոնի» ֆուտբոլային ակումբը։


== Կենսագրություն ==


=== Ակումբային կարիերա ===
Ֆուտբոլային կարիերան սկսել է շատ վաղուց՝ մանկապարտեզից։ Ծնողները համաձայն չէին, որ Վլադիմիրը լրջորեն զբաղվի ֆուտբոլով։ Նրանց կարծիքը Վրաստանի ակումբներից մեկի մարզիչը՝ ով տեսնելով Բուրդուլիի խաղը խոսել է ծնողների հետ։ Նրա առաջին մարզիչը եղել է Աթալա Վիհրը։ Վլադիմիրը սովորել է Թբիլիսիիում։ Ֆուտբոլով սկսել է զբաղվել «Վակե» ակումբում։
Պրոֆեսիոնալ կարիերան սկսել է 15 տարեկանում՝ խաղալով «Թբիլիսիի Դինամո» ակումբի երկրորդ կազմում։ Մարզիչը եղել է Զուրաբ Մայսուրաձեն։ Մեկ տարի ակումբում մասնակցելուց հետո կարողանում է ընդգրկվել հիմնական կազմ։ Առաջին կազմում նրա մարզիչը Դավիթ Կապիանին էր։ Երբ Վլադիմիրը դարձավ 17 տարեկան սկսեց հանդես գալ Վրաստանի առաջնությունում։
Հետագայում ֆուտբոլիստը որոշեց տեղափոխվել կիևյան «Դինամո»։ Այդ ժամանակ ակումբի մարզիչը Ալեքսեյ Մախայլիչենկոն էր։  Կես մրցաշրջան անցկացնելուց հետո կոտրեց ոտքը։ Վնասվածքի պատճառով Վլադիմիրը չկարողացավ շարունակել կարիերան Դինամոյում։ Վնասվածքից հետո վերադարձավ Վրաստան՝ հանդես գալով «Դինամո» և «Ալանիա» ակումբներում։ Հետագայում պարզ դարձավ, որ նրանով հետաքրքրված էր անգլիական «Մանչեսթեր Սիթին»։ Բայց տրանսֆերայի պատուհանի փակման պատճառով Վլադիմիրը չկարողացավ տեղափոխվել Անգլիա։ Բորդուլին ստիպված եղավ մնալ Վրաստան
Հետագայում տեղափախվեց Ուկրաինա։ Վլադիմիրը հրավեր էր ստացել ուկրաինական «Կրիվբաս» ակումբից։ Այնտեղ նա անցկացրեց մեկ տարի։ Հետո տեղափոխվեց «Զարյու» ակումբ։ 2008 թվականի սեպտեմբերին տեղափոխվեց «Տավրիա», որի հետ կնքել էր երկամյա պայմանագիր։ 2011 թվականին ֆուտբոլիստը ավարտեց կարիերան։


=== Կարիերան ազգային հավաքականում ===
Ազգային հավաքականում սկսել է խաղալ 21 տարեկանից։ Կարողացել է հեղինակել 3 գոլ։ Մասնակցել է երիտասարդական հավաքականի խաղերին՝ դառնալով մեկ գոլի հեղինակ։ Գոլը հեղինակել է Ուկրաինայի ընտրանու դեմ ընկերական խաղում։


== Անձնական կյանքը ==
Վլադիմիրը ունի երկու տղա, առաջինը՝ 6 տարեկան, երկրորդը՝ 4:


== Ծանոթագրություններ ==


== Արտաքին հղումներ ==
Профиль на сайте «Динамомания» Archived 2014-04-07 at the Wayback Machine.(ռուս.)
Վիճակագրութունը National Football Teams կայքում(անգլ.)
Էլիս Գոստլի

Էլիս Գոստլի (անգլ.՝ Alice Ghostleyօգոստոսի 14, 1923(1923-08-14) կամ օգոստոսի 14, 1926(1926-08-14), Վերնոն շրջան, Միսսուրի, ԱՄՆ - սեպտեմբերի 21, 2007(2007-09-21), Ստուդիո Սիթի, ԱՄՆ), ամերիկացի դերասանուհի։ 1965 թվականին արժանացել է Թոնի մրցանակի։ Առավել հայտնի է հեռուստատեսային և թատրոնի դերերով։


== Կենսագրություն ==
Էլիս Մարգարեթ Գուստիլին ծնվել է 1923 թվականի օգոստոսի 14-ին Միսուրի նահանգի Վերնոն շրջանում։ Նրա մանկությունը անցել է Օկլահոմայում, որտեղ ավարտել է միջնակարգ դպրոցը և ընդունվել համալսարան։ Սակայն որոշ ժամանակ անց Ալիսը դուրս է գալիս համալսարանից և սկսում է զբաղվել  թատերական կարիերայով՝ թատրոնում։
1952 թվականին Էլիսի դեբյուտը տեղի ունեցավ Բրոդվեյում իսկ երկու տարի անց առաջին անգամ հայտնվեց նաև կինոէկրաններին։ 1965 թվականին Գոսլին դառնում է Թոնիի մրցականակիր։
Առավել հայտնի է դարձել հեռուստատեսությամբ, որտեղ խաղացել է հանրաճանաչ հեռուստասերիալներում՝ «Կինս հմայեց ինձ», «Տարօրինակ զույգը», «Սայմոնը և Սայմոնը» և «Ոսկե աղջիկներ»։
Ալիսը խաղացել է նաև հետևյալ կինոնկարներում՝ «Սպանել ծաղրասարյակին» (1962), «Շրջանավարտ» (1967) և «Գրեյս» (1978)։
Էլիս Գոստլին 1953 թվականին ամուսնացել է Ֆելիս Օրլանդիի հետ մինչև վերջինիս մահը՝ 2003 թվականը։
Դերասանուհին իր մահկանացուն կնքել է 2007 թվականի սեպտեմբերի 21-ին՝ Լոս Անջելեսի արվարձաններից մեկում՝ քաղցկեղից։


== Մրցանակներ ==
Թոնի 1965 - «Լավագույն դերասանուհին պիեսում»


== Ծանոթագրություններ ==


== Արտաքին հղումներ ==
Էլիս Գոստլի Internet Movie Database կայքում
Alice Ghostley, Comic TV and Stage Actress, Dead at 81
The Final Taxi Podcast on Alice Ghostley
Վիգոդա (ավան, Կռիժոպոլի շրջան)

Անվան այլ կիրառումների համար տե՛ս՝ ՎիգոդաՎիգոդա (ուկրաիներեն՝ Вигода), ավան Ուկրաինայի Վիննիցայի մարզի Կռիժոպոլի շրջանում։
2001 թվականի տվյալներով Վիգոդա ավանում բնակվում էր 68 մարդ։ Բնակավայրը զբաղեցնում է 0,21 կմ² տարածք։ Բնակչության խտությունը կազմում էր 323,81 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Էնգե (գյուղ, Հալինգա շրջան)

Էնգե (էստ․՝ Enge), գյուղ Էստոնիայի Պյարնումաա նահանգի Հալինգա շրջանում։
2011 թվականի տվյալներով գյուղում բնակվում էր 81 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Պոդոպխաի (գյուղ, Ուգրանսկի շրջան)

Անվան այլ կիրառումների համար տե՛ս՝ ՊոդոպխաիՊոդոպխաի (ռուս.՝ Подопхаи), գյուղ Ռուսաստանի Սմոլենսկի մարզի Ուգրանսկի շրջանի կազմում։
Բնակչությունը 2007 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գրամփա Վերին

Գրամփա Վերին, գյուղ Արևելյան Հայաստանում, Երևանի նահանգի Սուրմալուի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Երևանի նահանգի հայաբնակ բնակավայրեր


== Ծանոթագրություններ ==
Կուրմիշ (գյուղ, Վաչսկի շրջան)

Անվան այլ կիրառումների համար տե՛ս՝ ԿուրմիշԿուրմիշ (ռուս.՝ Курмыш), գյուղ Ռուսաստանի Նիժնի Նովգորոդի մարզի Վաչսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Չյորնայա (Իլևնայի վտակ)

Անվան այլ կիրառումների համար տե՛ս՝ Չյորնայա (այլ կիրառումներ)Չյորնայա (ռուս.՝ Чёрная), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Իլեվնա գետի ափում։ Գետի երկարությունը 23 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Օկա ավազանային շրջանին, գետի ջրատնտեսային տեղամասը՝ Մոկշա գետն է։ Գետի ենթաավազանը Տյոշա գետն է։ Գետի գետային ավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 09010300112110000030336
Հիդրոլոգիական ուսումնասիրությունների կոդը - 110003033
Ավազանի կոդը - 09.01.03.001
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.